Diari Oficial de la Generalitat Valenciana


Sumari del DOGV 9958, del 16-10-2024 (2024/10590)

RESOLUCIÓ de 26 de setembre de 2024, de la Direcció General de Pesca, per la qual s'autoritza i registra el canvi de nom del titular de l'activitat de l'establiment d'aqüicultura marina número 56, de l'anterior titular, Niordseas SL., a favor d'Avramar España Aqüicultura SL. Expedient AMIA 03.0043.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/10013

CVE
:   DYSO-W-4812-19036

Data del document
:   26-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Vista la Resolució de 24 d'agost de 2021, de la Direcció General d'Agricultura, Ramaderia i Pesca, per la qual s'autoritza a Niordseas, SL, la instal·lació d'un establiment d'aqüicultura en terrenys de domini públic maritimo terrestre enfront del terme municipal del Campello.

Vista la sol·licitud de Niordseas, SL, de 30.03.2023 per la qual sol·licita modificar la titularitat de l'establiment d'aqüicultura en favor d’Avramar España Acuicultura, SL.

Vista l'escriptura de fusió simplificada per absorció de 21.12.2022 (número 2.737) i la seua complementària 23.01.2023 (número 144).

Vist l'informe del Servici d'Avaluació d'Impacte Ambiental de 12.03.2024.

Vista la comunicació del Servici Provincial de Costas d'Alacant de 19.06.2024 relativa a la modificació de la raó social de l'empresa titular de la concessió.

Vista la proposta de la directora territorial de la Conselleria d'Agricultura, Ramaderia i Pesca d'Alacant de 23.09.2024.

De conformitat amb el que s'establix en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i en l'article 12 del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'establixen les normes bàsiques d'organització espacial de l'aqüicultura marina, esta Direcció General de Pesca,

RESOL

*Primer*

Atorgar l'autorització administrativa de canvi de nom del titular de l'activitat d'aqüicultura de l'establiment de l'anterior titular, Niordseas SL, a favor d’Avramar España Acuicultura SL, amb CIF L08292355 i domicili social al passeig de l'Albereda, s/n portal 35, esc. 1, planta 3, porta 3 - 46282 València.

El nou titular queda subrogat en totes les característiques de l'establiment d'aqüicultura, drets i obligacions de l'antic titular establits en la Resolució del 24 d'agost de 2021.

*Segon*

L'establiment, denominat Campello Sur, queda registrat amb el número 03/056/000.

Donant compliment a l'apartat *e*) de la Resolució de 3 de febrer de 2023, la capacitat de càrrega de l'establiment queda establida en 7.238 tones.

*Tercer*

L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.

La present resolució no posa fi a la via administrativa i en contra d’esta podrà interposar-se un recurs d'alçada davant el secretari autonòmic d'Agricultura, Aigua, Ramaderia i Pesca en el termini d'un mes, a comptar de l'endemà de la notificació de la present resolució, de conformitat amb el que disposen l’article 121 i 122 la Llei 39/2015, d'1 d'octubre, del procediment administratiu comú de les Administracions Públiques.

  

València, 26 de setembre de 2024

Miguel Francisco Castell Rovira

Director general de Pesca